Bolonjska deklaracija

Bolonjska deklaracija je zajednička deklaracija evropskih ministara obrazovanja potpisana u Bologni 19. juna 1999. godine, a odnosi se na reformu sistema visokog obrazovanja u Evropi.

Bosna i Hercegovina je potpisala Bolonjsku deklaraciju 18. septembra 2003. godine.

 Ciljevi Bolonjske deklaracije i Bolonjskog procesa 
Ciljevi Bolonjske deklaracije i Bolonjskog procesa su:
 Prihvatanje sistema lako prepoznatljivih i usporedivih stepena, među ostalim uvođenjem dodatka diplomi (Diploma Supplement), kako bi se promicalo zapošljavanje evropskih građana i međunarodna konkurentnost evropskog sistema visokog obrazovanja. 
 Prihvatanje sistema temeljenog na dva glavna ciklusa, preddiplomskom i diplomskom. Pristup drugom ciklusu zahtijeva uspješno završen prvi ciklus studija koji mora trajati najmanje tri godine. Stepen postignut nakon prvog ciklusa treba odgovarati evropskom tržištu rada odgovarajućom razinom kvalifikacije. Drugi ciklus vodit će ka magistarstvu i/ili doktoratu, kao što je to slučaj u mnogim evropskim zemljama. 
 Uvođenje bodovnog sistema, kao što je ECTS, kao prikladnog sredstva u promicanju najšire razmjene studenata. Bodovi se mogu postizati i izvan visokoškolskog obrazovanja, uključujući i cjeloživotno učenje, pod uvjetom da ih prizna univerzitet koje prihvata studenta. 
 Unapređivanje mobilnosti prevladavanjem zapreka slobodnom kretanju, posebno: studentima dati priliku za učenje, omogućiti im pristup studiju i relevantnim službama; nastavnicima, istraživačima i administrativnom osoblju priznati i valorizirati vrijeme koje su proveli u Evropi istražujući, predajući ili učeći, bez prejudiciranja njihovih statutarnih prava. 
 Unapređivanje evropske saradnje u osiguravanju kvalitete u cilju razvijanja usporedivih kriterija i metodologija. 
 Unapređivanje potrebne evropske dimenzije u visokom školstvu, posebno u razvoju nastavnih programa, međuinstitucionalnoj saradnji, šemama mobilnosti i integrisanih programa studija, obuke i istraživanja.

 Potpisnici 

 Austrija
 Belgija (francuska zajednica)
 Belgija (flamanska zajednica)
 Bosna i Hercegovina (18. septembar 2003)
 Bugarska
 Crna Gora
 Češka
 Danska
 Estonija
 Finska
 Francuska
 Njemačka
 Grčka
 Hrvatska
 Mađarska
 Island
 Irska
 Italija
 Letonija
 Litvanija
 Luksemburg
 Malta
 Holandija
 Norveška
 Poljska
 Portugal
 Rumunija
 Slovačka
 Slovenija
 Srbija
 Španija
 Švedska
 Švicarska
 Ujedinjeno Kraljevstvo

 Reference 

 Vanjski linkovi 

 Bolonjska deklaracija (.pdf) (na engleskom)

Kategorija:Obrazovanje